ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม 2563

เรื่อง รายชื่อผู้เข้ารับการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2563

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0810.2/ว 1590 ลงวันที่ 1 มิถุนายน 2563

สิ่งที่ส่งมาด้วย 1. สำเนาประกาศกรมส่งเสริมการปกครองท้องถิ่น เรื่อง รายชื่อผู้เข้ารับการทดสอบ

 วัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2563

 ลงวันที่ สิงหาคม 2563 จำนวน 1 ชุด

 2. แนวทางในการเข้ารับการทดสอบวัดระดับความรู้ภาษาอังกฤษ

 ของกรมส่งเสริมการปกครองท้องถิ่น ประจำปี 2563 จำนวน 1 ฉบับ

 ตามที่กรมส่งเสริมการปกครองท้องถิ่น แจ้งกำหนดจัดการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2563 ในวันอังคารที่ 18 สิงหาคม 2563 เวลา 09.00 – 12.00 น. ณ สถาบันการต่างประเทศเทวะวงศ์วโรปการ ศูนย์ราชการเฉลิมพระเกียรติฯ เขตหลักสี่ กรุงเทพฯ และขอความร่วมมือจังหวัดประชาสัมพันธ์การทดสอบดังกล่าวให้ข้าราชการสำนักงานส่งเสริมการปกครองท้องถิ่นจังหวัด และข้าราชการ/พนักงานส่วนท้องถิ่นภายในจังหวัดทราบ โดยหากประสงค์จะเข้ารับการทดสอบขอให้ดำเนินการตามขั้นตอนที่กำหนด นั้น

 กรมส่งเสริมการปกครองท้องถิ่น ได้จัดทำรายชื่อผู้เข้ารับการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2563 เรียบร้อยแล้ว จึงขอความร่วมมือจังหวัดแจ้งผู้มีรายชื่อให้ตรวจสอบความถูกต้องของชื่อ – สกุล ตำแหน่ง และสังกัด พร้อมทั้งเข้ารับการทดสอบตามวัน เวลา และสถานที่ดังกล่าว ทั้งนี้ สามารถตรวจสอบรายชื่อผู้เข้ารับการทดสอบทาง www.dla.go.th หัวข้อ “หนังสือราชการ” ได้อีกช่องทางหนึ่ง รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ...........................................

ผอ.กพส. ........................................

ผอ.กง.วถ. ......................................
หน.กง. ...........................................
จนท. ..............................................

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒ โทรสาร ๐ ๒๒๔๓ ๑๘๑๒

ผู้ประสานงาน นางสาวสุพรรษา จ้อยศิริ

หมายเลขโทรศัพท์ 08 9973 4803